**Ministru kabineta rīkojuma projekta**

**„Par M.Gruškevica atbrīvošanu no amata”**

**sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | [Valsts civildienesta likuma](http://www.likumi.lv/doc.php?id=10944) 14.panta trešā daļa, Valsts civildienesta ierēdņu disciplināratbildības likuma 31.panta pirmās daļas 1.punkts, otrā un trešā daļa, Valsts civildienesta likuma 11.panta trešā daļa un 41.panta 1.punkta „i” apakšpunkts. |
| 2. | Pašreizējā situācija un problēmas | Disciplinārlietas (izveidota ar Izglītības un zinātnes ministrijas 2012.gada 23.aprīļa rīkojumu Nr.122) izmeklēšanas laikā atbilstoši disciplinārlietas izmeklēšanas komisijas (izveidota ar Izglītības un zinātnes ministrijas 2012.gada 8.maija rīkojumu Nr.14-06/15) 2012.gada 6.jūlija atzinumā norādīts, ka: 1) M.Gruškevica rīcībā, ievērojot pārkāpumu raksturu ( kā ierēdnis ir apzinājies, ka, grozot Vispārīgo vienošanos, netiek ne tikai izvērtēta šādu grozījumu atbilstība, bet arī apzināti pārkāpjot Izglītības un zinātnes ministrijas izveidotajā iekšējās kontroles sistēmā noteikto šāda saturu dokumentu saskaņošanas kārtību, tādējādi pieļaujot viegli prognozējamo būtisko risku, kas viennozīmīgi ir saistīti ar būtiskiem finanšu līdzekļu zaudējumiem budžetā, iestāšanos), ir konstatējams būtisks kaitējums valsts civildienestam Valsts civildienesta ierēdņu disciplināratbildības likuma 15.panta piektās daļas izpratnē, jo pēc šāda pārkāpuma nav pamata turpmāk uzticēties minētajiem ierēdņiem kā kompetentām amatpersonām, proti, nav iespējams pieļaut vēl kādu nākošo situāciju, kad atkārtoti tiks izdarīts šāda rakstura disciplinārpārkāpums;2) M.Gruškevica rīcības rezultātā turklāt ir nodarīts būtisks mantisks zaudējums valstij – saskaņā ar Valsts izglītības attīstības aģentūras (VIAA) 2012.gada 27.jūnija vēstuli Nr.1-2/6889 „Par informācijas sniegšanu” tā ir veikusi finansējuma saņēmēju aptauju, kā rezultātā apmēram no 96 piegādēm 67 gadījumos ir piegādāti papildu datortehnikas modeļi (aptuveni 1262 skolēna datorkomplekti). Turklāt pārbaudēs projekta īstenošanas vietās VIAA ir konstatējusi vairākus gadījumus, kuros ir guvusi apstiprinājumu faktam, ka SIA „Lattelecom” finansējuma saņēmējiem ir piegādājis papildu datortehnikas modeļus. Viena Skolēna datorkomplekta aptuvenā cena ir LVL 570 (bez PVN). Turklāt atbilstoši VIAA pārstāvja J.Ivanovska-Pigita sniegtajai informācijai (disciplinārlietas izmeklēšanas komisijas 2012.gada 4.jūnija sēdes protokols Nr.4) SIA „Lattelecom turpina papildu datortehnikas modeļu piegādi. VIAA informē, ka, pamatojoties uz Finanšu ministrijas 2011.gada 21.jūnija apstiprināto vadlīniju Nr.10.10 „Vadlīnijas par finanšu korekciju piemērošanu Eiropas Savienības fondu finansētajos projektos” 2.pielikuma 15.punktu, ja pasūtītājs noslēgtajā iepirkuma līgumā ir veicis būtiskas izmaiņas, var piemērot korekciju 25% apmērā no kopējās deklarētās līguma summas. Ņemot vērā, ka deklarētā Vispārīgās vienošanās summa ir LVL 9 000 000 (bez PVN) un to, ka ministrija Vispārīgajā vienošanās ir veikusi būtiskas izmaiņas, šāda pārkāpuma gadījumā ir pamats piemērot korekciju 25% apmērā no Vispārīgās vienošanās kopējās summas, kas ir LVL 2 250 000 (bez PVN).Atbilstoši Valsts civildienesta ierēdņu disciplināratbildības likuma 15.panta sestajai daļai par būtisku mantisku zaudējumu valstij vai personai, par personisku kaitējumu vai būtisku kaitējumu valsts interesēm uzskatāms arī tāds zaudējums vai kaitējums, kurš atbilst šā panta pirmās, otrās, trešās, ceturtās vai piektās daļas prasībām un kurš ierēdņa disciplinārpārkāpuma rezultātā varēja rasties, bet nav radies no viņa gribas neatkarīgu iemeslu dēļ. Konkrētajā gadījumā izglītības un zinātnes ministrs R.Ķīlis ar savām darbībām (paskaidrojumu pieprasīšana, konstatējot faktisko situāciju, izvērtējuma pieprasīšana Finanšu ministrijai, Iepirkumu uzraudzības birojam un Valsts izglītības attīstības aģentūrai) ir konstatējis pārkāpumus un veicis nepieciešamās darbības, lai novērstu pārkāpumu ilgstošu turpināšanos, kā rezultātā zaudējumu apmērs ir vērtējams ne tikai faktiski nodarītajā apmērā, bet gan tādā apmērā, kas būtu iestājies, ja pārkāpums netiktu savlaicīgi konstatēts, izvērtēts un netiktu uzsāktas aktīvas darbības pārkāpuma seku novēršanai.Tādējādi M.Gruškevics ar savu rīcību ir pārkāpis Publisko iepirkumu likuma 2.panta 2. un 3.punktu un Eiropas Savienības Tiesas judikatūras (2008.gada 19.jūnija spriedums lietā Nr.C-454/06) noteiktos publisko iepirkumu pamatprincipus, likuma „Par valsts un pašvaldību finanšu līdzekļu un mantas izšķērdēšanas novēršanu” 2.panta 1.punktu un 3.pantu, likuma „Par budžetu un finanšu vadību” 46.pantu, Eiropas Savienības Padomes regulas (EK, EURATOM) Nr. 1995/2006 (2006. gada 13. decembris), ar kuru groza Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 16.9.2002) 28. „a” pantu un Ministru kabineta 2008.gada 5.augusta noteikumu Nr. 649 „Noteikumi par darbības programmas "Infrastruktūra un pakalpojumi" papildinājuma 3.2.2.1.2.apakšaktivitāti "Izglītības iestāžu informatizācija"” 18.1. apakšpunktu. M.Gruškevica rīcībā ir konstatējams Valsts civildienesta ierēdņu disciplināratbildības likuma 36.panta otrajā daļā norādītais disciplinārpākāpuma (pienākumu nolaidīga pildīšana, kā rezultātā valstij nodarīts būtisks mantisks zaudējums un valsts interesēm būtisks kaitējums) sastāvs un par tā pieļaušanu ierēdnim ir piemērojams disciplinārsods – atbrīvošana no amata.Ievērojot, ka atbilstoši Valsts civildienesta ierēdņu disciplināratbildības likuma 31.panta otrajai daļai un Valsts civildienesta likuma 11.panta trešajai daļai lēmumu par šāda veida disciplinārsoda piemērošanu M.Gruškevicam ir tiesīgs pieņemt izglītības un zinātnes ministrs, tikai pamatojoties uz Ministru kabineta lēmumu, pirms ministra lēmuma pieņemšanas ir nepieciešams pieņemt Ministru kabineta lēmumu par šāda ministres lēmuma apstiprināšanu. |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts „Par M.Gruškevica atbrīvošanu no amata” paredz atļaut izglītības un zinātnes ministram piemērot M.Gruškevicam disciplinārsodu – atbrīvošana no amata un attiecīgi atbilstoši Publisko aģentūru likuma 9.panta pirmās daļas 2.punktam un 10.1panta otrajai daļai, Valsts civildienesta likuma 41.panta „i” apakšpunktam izbeigt ar M.Gruškevicu civildienesta attiecības. |
| 5. | Projekta izstrādē iesaistītās institūcijas  | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts attiecas uz vienu konkrētu personu. |
| 7. | Cita informācija | Nav. |

*Anotācijas II, III, IV, V, VI un VII sadaļa- projekts šīs jomas neskar.*

Izglītības un zinātnes ministrs R.Ķīlis

|  |
| --- |
| Vizē:Valsts sekretāra vietniece – Struktūrfondu un starptautisko finanšuinstrumentu departamenta direktore,valsts sekretāra pienākumu izpildītāja L.Sīka |
| 09.07.2012. 12:29 |
| 842 |
| Depkovska, 67047945 |
| Anita.Depkovska@izm.gov.lv |